CELEX: 32017D0668
Language: hr
Date: 2016-06-27 00:00:00
Title: Odluka Vijeća 2017/668 od 27. lipnja 2016. o sklapanju, u ime Europske unije i njezinih država članica, Dodatnog protokola uz Sporazum o trgovini između Europske unije i njezinih država članica, s jedne strane, i Kolumbije i Perua, s druge strane, kako bi se uzelo u obzir pristupanje Republike Hrvatske Europskoj uniji

8.4.2017   
            
            
               HR
            
            
               Službeni list Europske unije
            
            
               L 97/1
            
         ODLUKA VIJEĆA 2017/668
   od 27. lipnja 2016.
   o sklapanju, u ime Europske unije i njezinih država članica, Dodatnog protokola uz Sporazum o trgovini između Europske unije i njezinih država članica, s jedne strane, i Kolumbije i Perua, s druge strane, kako bi se uzelo u obzir pristupanje Republike Hrvatske Europskoj uniji
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 91., članak 100. stavak 2., članak 207. u vezi s člankom 218. stavkom 6. drugim podstavakom točkom (a) podtočkom v.,
   uzimajući u obzir Akt o pristupanju Republike Hrvatske, a posebno njegov članak 6. stavak 2. drugi podstavak,
   uzimajući u obzir prijedlog Europske komisije,
   uzimajući u obzir suglasnost Europskog parlamenta (1),
   budući da:
   
               (1)
            
            
               U skladu s Odlukom Vijeća (EU) 2015/1277 (2) potpisan je Dodatni protokol uz Sporazum o trgovini između Europske unije i njezinih država članica, s jedne strane, i Kolumbije i Perua, s druge strane, kako bi se uzelo u obzir pristupanje Republike Hrvatske Europskoj uniji („Dodatni protokol”), podložno njegovu sklapanju.
            
         
               (2)
            
            
               Dodatni protokol trebalo bi odobriti,
            
         DONIJELO JE OVU ODLUKU:
   Članak 1.
   U ime Unije i njezinih država članica odobrava se Dodatni protokol uz Sporazum o trgovini između Europske unije i njezinih država članica, s jedne strane, i Kolumbije i Perua, s druge strane, kako bi se uzelo u obzir pristupanje Republike Hrvatske Europskoj uniji (3).
   Članak 2.
   Ovime se predsjednika Vijeća ovlašćuje da odredi jednu ili više osoba koje će biti ovlaštene za slanje obavijesti predviđene člankom 12. stavkom 2. Dodatnog protokola.
   Članak 3.
   Ova Odluka stupa na snagu na dan donošenja.
   
      Sastavljeno u Bruxellesu 27. lipnja 2016.
      
         
            Za Vijeće
         
         
            Predsjednik
         
         M. VAN DAM
      
   
   
      (1)  Suglasnost od 7. lipnja 2016.
   
      (2)  SL L 204, 31.7.2015., str. 1.
   
   
      (3)  Tekst Protokola objavit će se zajedno s odlukom o njegovu potpisivanju.